Многія каманды ўстаноў адукацыі ладзілі сапраўдныя касцюміраваныя шоу. На сцэне можна было ўбачыць яркіх прадстаўнікоў розных культур — носьбітаў той ці іншай мовы. Так, навучэнцы прымералі вобразы тэмпераментнага італьянскага акцёра Андрыяна Чэлентана, вядомага расійскага выканаўцы балгарскага паходжання Філіпа Кіркорава, паўсталі ў выглядзе персанажаў з твора Льюіса Кэрала “Аліса ў краіне Цудаў”, дэманстравалі мастацтва кітайскіх танцорак з веерамі. Выступленні былі настолькі яркімі і займальнымі, што многія гледачы сталі задумвацца пра вывучэнне яшчэ адной замежнай мовы.